### NN 58/2016 (24.6.2016.), Aneks I Kolektivnom ugovoru Uljanik Grupe

KOLEKTIVNI UGOVORI

1494

Na temelju odredbi članaka 192. – 204. Zakona o radu (»Narodne novine« broj 93/14) i Zakona o reprezentativnosti udruga poslodavaca i sindikata (»Narodne novine« broj 93/14)

ULJANIK Grupa:

ULJANIK d.d., Pula,

ULJANIK Brodogradilište d.d., Pula,

3. MAJ Brodogradilište d.d., Rijeka,

ULJANIK Strojogradnja d.d., Pula,

ULJANIK Proizvodnja opreme d.d., Vodnjan,

ULJANIK Brodograđevni projekti d.o.o., Pula,

ULJANIK Poslovno informacijski sustavi d.o.o., Pula,

ULJANIK Financije d.o.o., Pula,

ULJANIK Standard d.o.o., Pula,

USCS d.o.o., Pula,

koje zastupa punomoćnik Hrvoje Markulinčić, dipl. iur., direktor ULJANIK Poslovno informacijski sustavi d.o.o.

(u daljnjem tekstu: poslodavac/društvo)

i

Reprezentativni sindikati prema Sporazumu sindikata:

SINDIKAT METALACA HRVATSKE – INDUSTRIJSKI SINDIKAT, kojeg zastupa Vedran Dragičević, predsjednik, na razini poslodavca:

ULJANIK d.d.,

ULJANIK Brodogradilište d.d.,

3. MAJ Brodogradilište d.d.,

ULJANIK Strojogradnja d.d.,

ULJANIK Proizvodnja opreme d.d.,

ULJANIK Brodograđevni projekti d.o.o.,

ULJANIK Poslovno informacijski sustavi d.o.o.,

ULJANIK Standard d.o.o.

SINDIKAT ISTRE, KVARNERA I DALMACIJE, kojeg zastupa Rajko Kutlača, punomoćnik, na razini poslodavca:

ULJANIK d.d.,

ULJANIK Brodogradilište d.d.,

3. MAJ Brodogradilište d.d.,

ULJANIK Strojogradnja d.d.,

ULJANIK Proizvodnja opreme d.d.,

ULJANIK Poslovno informacijski sustavi d.o.o.,

ULJANIK Standard d.o.o.

JADRANSKI SINDIKAT, kojeg zastupa Boris Cerovac, predsjednik, na razini poslodavca:

ULJANIK d.d.,

ULJANIK Brodogradilište d.d.,

ULJANIK Strojogradnja d.d.,

ULJANIK Proizvodnja opreme d.d.,

ULJANIK Poslovno informacijski sustavi d.o.o.,

ULJANIK Brodograđevni projekti d.o.o.,

ULJANIK Standard d.o.o.

SINDIKAT 3. MAJ, kojeg zastupa Željko Maričić, predsjednik, na razini poslodavca:

ULJANIK d.d.,

3. MAJ Brodogradilište d.d.,

ULJANIK Poslovno informacijski sustavi d.o.o.,

te kao jedini sindikat koji djeluje na razini poslodavca ULJANIK Financije d.o.o.,

SINDIKAT METALACA HRVATSKE – INDUSTRIJSKI SINDIKAT,

kojeg zastupa Vedran Dragičević, predsjednik

(u daljnjem tekstu: sindikat)

sklopili su dana 31. svibnja 2016.

ANEKS I

KOLEKTIVNOM UGOVORU ULJANIK Grupe

Članak 1.

U Kolektivnom ugovoru ULJANIK Grupe od 31. ožujka 2015. (»Narodne novine« broj 52/2015), članak 17. mijenja se i glasi:

Članak 17.

Za otežane uvjete rada radnik ima pravo za svaku kalendarsku godinu na dodatne dane godišnjeg odmora, sukladno posebnom aktu poslodavca – Uputi za utvrđivanje poslova koji se obavljaju pod otežanim uvjetima rada od 1. travnja 2016. koja je sastavni dio ovog Kolektivnog ugovora.

Članak 2.

Članak 23. mijenja se i glasi:

Članak 23.

Poslodavac je dužan radniku za njegov rad isplatiti plaću.

Plaća se sastoji od:

1. osnovne plaće

2. stalnog mjesečnog dodatka

3. stimulativnog dijela

4. dodataka na osnovu plaću, i to:

4.1. dodatka za staž;

4.2. dodatka za rad u specifičnim uvjetima;

4.3. dodatka za rad u otežanim uvjetima.

Plaća se isplaćuje najmanje jednom mjesečno. Rok za isplatu plaće je najkasnije 15. u mjesecu za prethodni mjesec.

U slučaju zakašnjenja isplate plaće više od 5 dana, sindikat može, sukladno Zakonu o radu, organizirati industrijske akcije, a poslodavac neće pokretati sudske tužbe protiv sindikata.

Članak 3.

Članak 24. mijenja se i glasi:

Osnovna plaća

Članak 24.

Radnik ima pravo na osnovnu plaću za puno radno vrijeme, normalni učinak i normalne uvjete rada, koja se utvrđuje tako da se iznos osnovice plaće utvrđene u bruto iznosu množi s koeficijentom složenosti radnog mjesta na koje je radnik raspoređen.

Članak 4.

Iza članka 24. dodaju se naslov i novi članak 24a. koji glase:

Stalni mjesečni dodatak

Članak 24.a

Radnik ima pravo na stalni mjesečni dodatak od 450,00 kn bruto.

Članak 5.

Članak 25. mijenja se i glasi:

Osnovica plaće

Članak 25.

Osnovica plaće za najjednostavniji rad utvrđuje se u visini od 1.800,00 kn bruto za 174 prosječna mjesečna sata.

Članak 6.

Naziv članka i članak 32. mijenjaju se i glase:

Dodatak za rad u specifičnim uvjetima

Članak 32.

Osnovna plaća iz članka 24. ovog Kolektivnog ugovora uvećava se za:

1. smjenski rad             25%

2. rad noću                  30%

3. rad nedjeljom           35%

4. prekovremeni rad     50%.

Ako radnik radi tijekom državnih i vjerskih blagdana te neradnih dana koji su utvrđeni Zakonom i na dan Uskrsa, ima pravo na naknadu plaće – osnovnu plaću uvećanu za 50%.

Ako postoji više uvjeta istovremeno, dodaci se pribrajaju.

Članak 7.

Naziv članka i članak 33. mijenjaju se i glase:

Dodatak za rad u otežanim uvjetima

Članak 33.

Za otežane uvjete rada radnik ima pravo, za odrađene sate u tim uvjetima, na novčani dodatak sukladno posebnom aktu poslodavca – Uputi za utvrđivanje poslova koji se obavljaju pod otežanim uvjetima rada od 1. travnja 2016. koja je sastavni dio ovog Kolektivnog ugovora.

Članak 8.

Članak 36. mijenja se i glasi:

Naknada plaće

Članak 36.

Radnik ima pravo na naknadu plaće koja se utvrđuje na način da se prosječna tromjesečna plaća radnika podijeli s prosječnim tromjesečnim fondom sati (redovni i prekovremeni) radnika, i tako dobivena satnina pomnoži sa satima za obračun naknade plaće, u slučaju:

– godišnjeg odmora;

– plaćenog dopusta;

– blagdana i neradnih dana utvrđenih Zakonom;

– izvršavanja obveza po pozivu HV i MUP;

– obrazovanja, prekvalifikacije ili stručnog osposobljavanja u skladu s potrebama poslodavca;

– zastoja u poslu do kojeg je došlo bez krivnje radnika;

– traženja posla za vrijeme otkaznog roka;

– kad sindikalni povjerenik zbog sindikalne aktivnosti ne obavlja poslove svog radnog mjesta uz suglasnost poslodavca

– sindikalne aktivnosti u društvu i za društvo uz suglasnost poslodavca

– obrazovanja za sindikalne aktivnosti uz suglasnost poslodavca

– rada u radničkom vijeću, rada povjerenika radnika i ovlaštenika poslodavca za zaštitu na radu, za broj sati utvrđen zakonom odnosno sporazumom;

– obrazovanja za potrebe radničkog vijeća, obrazovanja povjerenika radnika i ovlaštenika poslodavca za zaštitu na radu, u skladu sa zakonom odnosno sporazumom;

– liječničkog pregleda po nalogu poslodavca za vrijeme radnog vremena.

Članak 9.

Članak 37. mijenja se i glasi:

Članak 37.

Za vrijeme izostanka s posla zbog privremene nesposobnosti za rad usljed bolesti (bolovanje) radnik ima pravo na naknadu plaće na teret poslodavca, pod uvjetom da se ponaša po uputama liječnika, u visini kako slijedi:

– do 10. dana bolovanja 70% od osnovice za naknadu plaće;

– od 11. do 20. dana bolovanja 75% od osnovice za naknadu plaće;

– od 21. do 30. dana bolovanja 80% od osnovice za naknadu plaće;

– preostali dani bolovanja do zakonske granice koja tereti poslodavca, 85% od osnovice za naknadu plaće.

Osnovica za naknadu plaće utvrđuje se na način da se prosječna tromjesečna plaća radnika podijeli s prosječnim tromjesečnim fondom sati (redovni i prekovremeni) radnika, i tako dobivena satnina pomnoži sa satima bolovanja.

Članak 10.

Ostale odredbe Kolektivnog ugovora ULJANIK Grupe ostaju neizmijenjene.

Članak 11.

Ovaj Aneks I Kolektivnom ugovoru ULJANIK Grupe stupa na snagu danom sklapanja, a primjenjuje se prvog dana u sljedećem mjesecu, osim članka 5. Aneksa (osnovica plaće) koji se primjenjuje od 1. svibnja 2016.

Članak 12.

Ovaj Aneks I Kolektivnom ugovoru ULJANIK Grupe sačinjen je u 10 (deset) istovjetnih primjeraka od kojih po 1 (jedan) zadržava svaka ugovorna strana, a preostali se dostavljaju nadležnom državnom tijelu radi evidencije.

Aneks I Kolektivnom ugovoru ULJANIK Grupe objavljuje se na način propisan Pravilnikom ministra nadležnog za rad.

|  |  |
| --- | --- |
| SINDIKAT  Sindikat metalaca Hrvatske – Industrijski sindikat | POSLODAVAC Punomoćnik Hrvoje Markulinčić, v. r. |
| Đino Šverko, v. r. |  |
| Juraj Šoljić, v. r. |  |
| Vedran Dragičević, v. r. |  |
| Sindikat Istre, Kvarnera i Dalmacije |  |
| Rajko Kutlača, v. r. |  |
| Jadranski Sindikat |  |
| Boris Cerovac, v. r. |  |
| Sindikat 3. MAJ |  |
| Željko Maričić, v. r. |  |

58 24.06.2016 Aneks I Kolektivnom ugovoru Uljanik Grupe

58 24.06.2016 Aneks I Kolektivnom ugovoru Uljanik Grupe

58 24.06.2016 Aneks I Kolektivnom ugovoru Uljanik Grupe

58 24.06.2016 Aneks I Kolektivnom ugovoru Uljanik Grupe